是刑也，殷商已有之，謂之醢。九侯女不喜淫，紂王怒而殺之，並醢九侯。周敬王四十年，衛公子蕢聵作亂，子路死之，遂醢子路而遺孔子。漢高皇后憾戚姬，斷手足、剜目、熏耳，呼之曰人彘。而凌遲之法，宋仁宗以前，雖凶強殺人之盜，亦未嘗輕用。至熙寧、元豐間，詔獄繁興，口語狂悖者，皆遭此極刑。至明初，定《大明律》，謀反大逆、弑父母、亂倫等，皆剮。光緒三十一年，與戮屍、梟首罪同廢，具改斬決。